Opna Borgarfjarðarmótið hefst í næstu viku Opna Borgarfjarðarmótið í brids , árlegt samstarfsverkefni bridsfélaganna í Borgarfirði og Akranesi , hefst miðvikudaginn 9. apríl klukkan 20 . Um tvímenningskeppni er að ræða og eru allir áhugasamir spilarar velkomnir , hvort sem þeir eru innan eða utan þessara félaga . Fyrsta kvöldið verður spilað á Módel Venusi í Hafnarskógi . Annað kvöldið verður mánudaginn 14. apríl í Logalandi og síðasta kvöldið verður spilað í Skrúðgarðinum við Kirkjubraut 8 - 10 á Akranesi föstudaginn 18. apríl . Úrslit í mótum BA Á vettvangi bridsfélaganna er það helst að frétta að aðalsveitakeppni Bridsfélags Akraness lauk fyrir skömmu . Þar sigraði sveit Karls Ó Alfreðssonar með 95 stig , en með Karli spiluðu þeir Alfreð Alfreðsson , Alfreð Viktorsson og Hallgrímur Árnason . Í öðru sæti varð sveit Inga Steinars Gunnlaugssonar með 90 stig . Með Inga Steinari í sveit voru þeir Ólafur Grétar Ólafsson og bræðurnir Þorvaldur og Guðjón Guðmundssynir . Í þriðja sæti með 89 stig var sveit Tryggva Bjarnasonar með 89 stig . Ásamt Tryggva spiluðu í sveitinni Þorgeir Jósefsson , Bjarni Guðmundsson og Karl Alfreðsson . Nú er eitt kvöld eftir af tvímenningskeppni BA og leiðir formaðurinn , Einar Guðmundsson mótið ásamt Sigurgeiri Sveinssyni með 45 stig . Í öðru sæti eru Alfreð Alfreðsson og Karl Ó Alfreðsson með 42 stig . Mótinu lýkur nk. fimmtudag . Fara í fjarnám Hjá Bridsfélagi Borgarfjarðar er það helst að frétta að næstkomandi mánudag setjast 16 félagar á skólabekk og munu næstu fjórar vikur læra brids í fjarnámi hjá Guðmundi Páli frá Bridssambandi Íslands . Þorvaldur Pálmason hefur samið námsefnið , en hann er gamall félagi í BB . Námskeiðið er bæði fyrir byrjendur sem lengra komna .